**ЧИТАЛИЩЕ „ОТЕЦ ПАИСИЙ - 1927”**

2817; Р.България; обл.Благоевград; общ.Сандански; с.Левуново; ул.”Кочо Лютата”№1;

GSM: 0894 810 292; E-mail: chitalishtelevunovo@abv.bg ; kultura2@mail.bg

**ПРОЕКТО – ПРЕДЛОЖЕНИЕ**

**НА ЧИТАЛИЩЕ „ОТЕЦ ПАИСИЙ - 1927”- с.Левуново**

**за 2019год.**

**І. ОСНОВНИ НАСОКИ:**

1. Културен живот и приобщаване гражданите към постиженията на науката, изкуството и културата. Повишаване на художествено – творческата активност на младото поколение, чрез участие в различни форми на читалищна дейност.
2. Запазване на обичаите и традициите на населението. Утвърждаване на националното самосъзнание. Организиране на местни празници.
3. Към досегашната културно – просветна дейност читалището да добави и възможността за изпълнение на социални и образователни функции в населеното ни място.
4. Осигуряване на достъп до информация на национално и глобално ниво, чрез спечеления проект „Глобални библиотеки – България”.
5. За да разширим интересите и знанието на населението с научната, научно – популярната и художествената литература, трябва да се подобри работата на читателите с книгата. Да се провеждат повече библиотечни и културно – просветни форми на работа – литературни четения и обсъждане на книги в Клуба любители на книгата.
6. Популяризиране и реализиране целите на Програма „Глобални библиотеки – България”, в която библиотеката е партньор.
7. Разширяване контактите и партньорството с институции, обществени организации, НПО, сдружения, съюзи и библиотеки от страната и чужбина за реализиране на съвместни проекти и програми.
8. Материално – техническо и финансово осигуряване на читалищната дейност.
* да се осигурят средства за попълване на библиотечния фонд
* да се кандидатства по програми „Мобилност” и „Живо наследство”
* да се търсят пътища и начини за осигуряване на допълнителни средства за читалищната дейност – работа по проекти на неправителствени организации, проекти по ОПРР и спонсорство.
* да се търсят начини за осигуряване на средства за участие на ЖПГАФ „ЗДРАВЕЦ” във фестивали, както в страната, така и в чужбина.

**ІІ. ПРЕДВИДЕНИ МЕРОПРИЯТИЯ ЗА 2019г.:**

**1. м. Януари**

* "Нова година - нов късмет". Сурвакари.
* Забавно – увеселителна вечер „**Бабин ден**” съвместно със самодейците от читалищата в с.Джигурово, с.Пирин.
* Забавно – увеселителна вечер посветена на „Деня на родилната помощ”.
* Младежка Театрална постановка в залата на читалището.

**2. м.Февруари**

* Подреждане на кът – витрина посветена на 146год. от гибелта на Васил Левски.
* Обявяване на конкурс за есе посветена на 3 март.
* Влюбени и лозари – емоции и традиции.
* Литературно обсъждане, в Клуба любители на книгата. Беседа на тема: 150 години от основаването на Българското книжовно дружество в Браила с председател Марин Дринов.

**3. м.Март**

* Честване Денят на самодееца с фолклорната група на читалището.
* Детско утро посветено на Баба Марта. Изложба на мартеници изработени от децата от ЦДГ.
* Награждаване на победителите от конкурса за есе.
* Забавно – увеселителна вечер посветена на 8-ми март – Деня на жената. Програма изнесена от самодейните състави на читалището и гостите самодейци от читалищата в с.Джигурово и с.Пирин.
* Посрещане на първа пролет с излет в местността Скалата.
* „От раклата на баба”. Подреждане изложба на стари тъкани черги, китеници и изделия за бита.

**4. м.Април**

* Екскурзия в библиотеката на децата от ЦДГ. Запознаване с „Тайнството на библиотеката”.
* Лазаруване на момичетата от ДПТФГ „Лаленце”.
* Откриване на седмицата на детската книга и изкуствата за деца. Изложба на изделия изработени от децата, подредена в залата на читалището, отворена за посетители през цялата седмица.
* „Как да нашарим великденско яйце”. Разучаване на начините за шарене на яйца по стар местен обичай с орехова шума и шаренето им чрез използване на листа от молоха и индрише.
* Великденски празници. Изложба на великденски козунаци и писани яйца. Награди за победителите.
* "Да живееш, значи да се бориш. Робът — за свобода, а свободният — за съвършенство." 103 год. от гибелта на Яне Сандански. Беседа на тема : Яне Сандански и Левуново.

**5. м.Май**

* Участие на ЖПГАФ „Здравец” и ДТПФГ „Лаленце” във фестивала „Софийска пролет” в гр.София.
* Честване храмовия празник на църквата – музей „Свети Георги” в с.Левуново.
* 9 май - Ден на Европа. Да покажем, че младите хора могат да управляват и обучават успешно.
* Обявяване на конкурс за есе на тема: „Ботев и свободата на България”.
* Честване Денят на славянската писменост, българската просвета и култура. Беседа в библиотеката на тема: „Историческото дело на братята Кирил и Методий”
* „Красотата на тъканите в традициите и бъдещето”.Продължаване на местните традиции и занаяти. Жените доброволки към читалището учат децата в Клуба по занаяти как се преде вълна.

**6. м.Юни**

* Детско утро посветено на „1-ви юни – международен ден на детето”. Музикална програма на децата от ЦДГ,
* Награждаване на победителите от конкурса за есе : „Христо Ботев живот и дело”.
* Музикална програма изнесена от самодейния състав на читалището по случай курбана на селото в двора на параклиса „Света Троица”.
* Участие на Фолклорната група във Международен фолклорен фестивал „Да запеем заедно” с.Чавдар,обл.София.
* „Писаните пояси на баба”. Изработване на пояси за фолклорната група. Жените доброволки учат децата как да извезат върху готова основа пояси към носиите в Клуба по занаяти.

**7. м.Юли**

* Беседа с Клуба любители на книгата, на тема: „Евлоги и Христо Георгиеви и тяхното завещание на България”.
* Участие на Фолклорната група в Национален събор „Празник на народния обичай и автентичната носия 2019” с.Рибарица, общ.Тетевен
* Участие на Фолклорната група в Международен фолклорен фестивал Крушево 2019г. Р.Македония

**8. м.Август**

* Участие на ЖПГАФ „Здравец” Фолклорния фестивал „Песни от извора” в с.Петрово, общ.Сандански.
* „Тайните на бабината ракла”**.** Как да бродираме карета. Жените доброволки към читалището предават уменията си на момичетата от Клуба по занаяти.

**9. м.Септември**

* „Съединението на България”. Подреждане на кът-витрина посветена на 134год от Съединението на Княжество България и Източна Румелия.
* „Сезоните: багри от природата”. Традиционна изложба на изделия изработени от децата от Клуба по занаяти.
* 111 год. от обявяване независимостта на България. Лекция във библиотеката.
* Събор на с.Левуново. Богата музикално – артистична програма с участието на самодейния състав към читалището.

**10. м.Октомври**

* Начало на учебната година в Клубовете по интереси.
* Участие на ЖПГАФ „Здравец” в Международният фестивал „Малешево пее и танцува” – с.Микрево.
* 107 год от освобождението на Сандански и общината. Празничен концерт и поднасяне на венци пред чешмата-паметник в центъра на с.Левуново.
* Обсъждане на романа „Преспанските камбани” от Димитър Талев в Клуба любители на книгата.
* „Моята черга”. Разучаване технологията за тъкане на черги и китеници в Клуба по занаяти.

**11. м.Ноември**

* Ден на народните будители. Съвместен концерт в читалището на с.Джигурово.
* Обсъждане на комедията „Службогонци” от Иван Вазов в Клуба любители на книгата.

**12. м.Декември**

* Как да направим сурвачка. Изработване на сурвачки в Клуба по занаяти.
* Изложба на сурвачки подредена в залата на читалището.
* Коледна забава, в залата на читалището. Традиционния бал с маски. Много музика, танци и весела томбола.
* Новогодишна фиеста. Музикална програма изнесена от самодейците на читалището. Кулинарен конкурс с награди. Новогодишна томбола. Музика и танци.

**ІІІ. ФОРМИ НА РАБОТА**

1. Женска певческа група за автентичен фолклор „Здравец” – 10 жени
* репетициите се провеждат два пъти седмично във вторник и четвъртък
* сезон пролет – лято от 20.00 – 21.30часа
* сезон есен – зима от 18.30 – 20.00 часа
* през зимата се организират седенки всеки трети четвъртък от месеца от 18.00 – 19.30часа
1. Клуб любители на книгата – 10 ученика
* събират се един път – всеки последен петък от месеца от 16.30 – 17.30часа
1. Клуб по занаяти „От раклата на баба” – 6 момичета
* събират се един път месечно – всеки трети петък от месеца от 16.00 – 17.00часа
1. Клуб по начална компютърна грамотност – 2 групи /възрастни и деца/
* събират се 2 пъти седмично:
* възрастните – понеделник и сряда от 13:30 ч. до 14:30 ч.
* децата – вторник и четвъртък от 15:30 ч. до 16:30 ч.

**ІV. ПРОЕКТО – БЮДЖЕТ НА ЧИТАЛИЩЕТО ЗА 2019год.**

* 1. **Приходи :**
* От държавни субсидии – 18 980,00лв.
* От наеми - 600,00лв.
* От членски внос – 60,00лв.
* От проекти – 1 000,00лв.
* От дарения –   500,00лв.

ОБЩО – 21 140,00лв.

1. **Разходи :**
* Заплати и Осигуровки – 20 856,00лв.
* Книги – 500,00лв.
* Интернет – 300,00лв.
* Телефон – 120,00лв.
* Консумативи – 500,00лв.
* Командировъчни – 500,00лв.
* За участия във фестивали – 4 000,00лв.
* Други разходи – 1 000,00лв.

ОБЩО – 27 776,00лв.